Aare Kirsipuu

Aare Kirsipuu (26. juuni 1934 Tartu – 18. mai 2013 Puka) oli eesti bioloog (ihtüoloog ja füsioloog), bioloogiakandidaat.

Ta lõpetas aastal 1957 Tartu Riikliku Ülikooli matemaatika-loodusteaduskonna bioloogina. Ta oli aastast 1965 bioloogiakandidaat.

Ta oli aastatel 1965–1991 Zooloogia ja Botaanika Instituudi Võrtsjärve Limnoloogiajaamas noorem- ja vanemteadur.

Ta on uurinud kalade ainevahetust, eriti vere valgusüsteemi sõltuvust välistingimustest ja kala füsioloogilise seisundi muutumisest. Ta on teinud uurimisretki, sealhulgas Kura lahele, Kaukaasiasse, Doonau deltasse, Amuurile ja Uzboi järvedele.

Viited 

Eesti bioloogid
Eesti ihtüoloogid
Tartu Ülikooli matemaatika-loodusteaduskonna vilistlased
Maarja kalmistule maetud
Sündinud 1934
Surnud 2013